turjo4nis/wikipedia-bn-dump-20250701 huggingface dataset:
লিওনেল বার্কেট

লিওনেল সিডনি বার্কেট (; জন্ম: ১৪ এপ্রিল, ১৯০৫ - মৃত্যু: ১৬ জানুয়ারি, ১৯৯৮) বার্বাডোসের সেন্ট মাইকেল এলাকার স্ট্রাথক্লাইডে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৩১ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস, গায়ানা, ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন লিওনেল বার্কেট।

প্রথম-শ্রেণীর ক্রিকেট 
১৯২৪-২৫ মৌসুম থেকে ১৯৪৪-৪৫ মৌসুম পর্যন্ত লিওনেল বার্কেটের প্রথম-শ্রেণীর খেলোয়াড়ী জীবন চলমান ছিল। ১৯৩০ সালে ব্রিটিশ গায়ানার বিপক্ষে ত্রিনিদাদের সদস্যরূপে ২৫৩ রান তুলে সকলের মনোযোগের কেন্দ্রবিন্দুতে উপনীত হন। হ্যারিসন কলেজে থাকা অবস্থায় বেশ ভালো খেলতেন। ক্রিকেট খেলার পাশাপাশি চিনির ব্যবসার সাথেও জড়িত ছিলেন তিনি। ২০ বছরের অধিক সময় বার্বাডোস, ত্রিনিদাদ ও ব্রিটিশ গায়ানার সাথে খেলার পাশাপাশি ওয়েস্ট ইন্ডিজের সাথে মোটে ২৬টি প্রথম-শ্রেণীর খেলায় অংশ নিতে পেরেছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে চারটিমাত্র টেস্টে অংশগ্রহণ করার সুযোগ পেয়েছিলেন তিনি। ১২ ডিসেম্বর, ১৯৩০ তারিখে অ্যাডিলেডে স্বাগতিক অস্ট্রেলিয়ার বিপক্ষে টেস্ট ক্রিকেটে অভিষেক ঘটে তার। একই দলের বিপক্ষে মেলবোর্নে ১৩ ফেব্রুয়ারি, ১৯৩১ তারিখে সর্বশেষ টেস্টে অংশ নেন।

১৯৩০-৩১ মৌসুমে ওয়েস্ট ইন্ডিজ দলের সহঃ অধিনায়ক হিসেবে দলকে নিয়ে অস্ট্রেলিয়া গমন করেন। অভিষেক টেস্টে ব্যাটিং উদ্বোধনে নেমে ৬৪ রান তুলেছিলেন। কিন্তু এরপর তিনি তার খেলার ছন্দ ফিরে পাননি। সিরিজের শেষ টেস্টে দল থেকে বাদ পড়েন। বিস্ময়করভাবে ওয়েস্ট ইন্ডিজ দল স্বাগতিক দলের বিপক্ষে জয় তুলে নেয়। অস্ট্রেলিয়া সফরের পর ১৯৩৭ সাল পর্যন্ত আর কোন খেলায় অংশ নেননি।

ব্যক্তিগত জীবন 
১৬ জানুয়ারি, ১৯৯৮ তারিখে ৯২ বছর বয়সে বার্বাডোসের সেন্ট জেমস এলাকায় লিওনেল বার্কেটের দেহাবসান ঘটে। মৃত্যুকালীন তিনি বয়োঃজ্যেষ্ঠ জীবিত টেস্ট ক্রিকেটারের সম্মাননা পেয়েছিলেন। তার মৃত্যুর পর ইংল্যান্ডের আল্ফ গোভার এ সম্মাননায় ভূষিত হন। তার অপর ভ্রাতা থিওডর বার্কেট বার্বাডোসের পক্ষে প্রথম-শ্রেণীর ক্রিকেটে অংশগ্রহণ করেছিলেন।

তথ্যসূত্র

আরও দেখুন 
 আল্ফ গোভার
 লিওনেল প্যালেরিট
 জ্যাক নিউম্যান (নিউজিল্যান্ডীয় ক্রিকেটার)
 ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ 
 
 

১৯০৫-এ জন্ম
১৯৯৮-এ মৃত্যু
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
গায়ানার ক্রিকেটার
ত্রিনিদাদ ও টোবাগোর ক্রিকেটার
বার্বাডীয় ক্রিকেটার
বার্বাডোসের ক্রিকেটার
সেন্ট মাইকেল, বার্বাডোসের ব্যক্তি
সুকুমার রঞ্জন ঘোষ

সুকুমার রঞ্জন ঘোষ একজন বাংলাদেশি রাজনীতিবিদ ও দশম জাতীয় সংসদ সদস্য। সুকুমার রঞ্জন ঘোষ মুন্সীগঞ্জ-১ আসন থেকে ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

জন্ম ও শিক্ষাজীবন
সুকুমার রঞ্জন ঘোষ ৪ জানুয়ারি ১৯৫২ সালে মুন্সীগঞ্জ জেলায় জন্মগ্রহণ করেন। তিনি স্নাতক সম্মান ডিগ্রি পাশ।

রাজনৈতিক ও  কর্মজীবন
সুকুমার রঞ্জন ঘোষ রাজনীতিতে সক্রিয় এবং তিনি দ্বিতীয় বারের মতো সংসদ সদস্য নির্বাচিত হয়েছেন।

আরও দেখুন
 দশম জাতীয় সংসদ নির্বাচন, ২০১৪
 দশম জাতীয় সংসদ সদস্যদের তালিকা
 একাদশ জাতীয় সংসদ সদস্যদের তালিকা
 বাংলাদেশের জাতীয় সংসদের সদস্যদের তালিকা

তথ্যসূত্র

বহিঃসংযোগ
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
 একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।

১৯৫২-এ জন্ম
জীবিত ব্যক্তি
বাংলাদেশী হিন্দু
মুন্সীগঞ্জ জেলার রাজনীতিবিদ
নবম জাতীয় সংসদ সদস্য
দশম জাতীয় সংসদ সদস্য
বাংলাদেশ আওয়ামী লীগের রাজনীতিবিদ
দ্য মেমরি অফ হোয়াইটনেস

দ্য মেমরি অফ হোয়াইটনেস (ইংরেজি: The Memory of Whiteness) হল কিম স্ট্যানলি রবিনসনের লেখা একটি কল্পবিজ্ঞান উপন্যাস। বইটি প্রকাশিত হয়েছিল ১৯৮৫ সালে। রবিনসনের মার্স ত্রয়ীর মতো এই উপন্যাসটিও সৌরজগতের অন্যান্য গ্রহ-উপগ্রহে মানুষের স্থাপন করা কাল্পনিক উপনিবেশের প্রেক্ষাপটে রচিত। এই উপন্যাসের বর্ণিত চরিত্রগুলি সৌরজগতের মধ্যে গ্রহ থেকে গ্রহান্তরে একটি ‘গ্র্যান্ড ট্যুরে’ বের হয়েছেন এবং এই ট্যুর উপলক্ষ্যে তারা বিভিন্ন উপনিবেশে অবতরণ করছেন। উপন্যাসে তারা যে সব গ্রহে ও প্ল্যানেটয়েডে উপস্থিত হন, সেগুলির বিস্তারিত বর্ণনা দেওয়া হয়েছে। এই ট্যুরের উদ্দেশ্য ছিল "হোলিওয়েলকিন অর্কেস্ট্রা" নামে একটি বাদ্যযন্ত্রের কনসার্ট। এই বাদ্যযন্ত্রটি ভবিষ্যৎকালের একটি বাদ্যযন্ত্র, যা নির্বাচিত কয়েকজন দক্ষ শিল্পীর দ্বারা বাজানো হয়। একজন সাংবাদিক সেই অর্কেস্ট্রার সঙ্গে সফরে যান। কিছুকাল বাদে তিনি একটি ষড়যন্ত্রের অস্তিত্ব আবিষ্কার করেন। তার মনে হয় ধূসর-রঙা পোশাক-পরিহিত সূর্যপূজক একদল সন্ন্যাসী এই ষড়যন্ত্রের সঙ্গে যুক্ত। এই সন্ন্যাসীরা "গ্রেজ" নামে পরিচিত। ট্যুর শেষ হয় বুধ গ্রহের কাছে একটি সৌর স্টেশনে। সেই স্টেশনটি ওই গ্রেজ সন্ন্যাসীদের মালিকানাধীন। তারাই সমগ্র সৌরজগতে শ্বেতরেখা শক্তি উৎসকে নিয়ন্ত্রণ করেন।

তথ্যসূত্র

১৯৮৫-এর মার্কিন উপন্যাস
মার্কিন ফ্যান্টাসি উপন্যাস
কথাসাহিত্যে বুধ গ্রহ
সংগীত-বিষয়ক উপন্যাস
কিম স্ট্যানলি রবিনসনের উপন্যাস
কথাসাহিত্যে সৌরজগৎ
মার্কিন কাল্পনিক উপন্যাস
সৌরজগৎ সম্পর্কে কল্পকাহিনী
ইসলামীকরণ

ইসলামীকরণ (Arabic: أسلمة‎ aslamah),
বা "ইসলামায়ন" হলো কোনো একটি সমাজ, গোষ্ঠী বা দলের ইসলামের দিকে ধাবিত হওয়া বা ইসলাম ধর্মে ধর্মান্তরিত হওয়ার প্রক্রিয়া, যা বাংলাদেশ,  সুদান, পাকিস্তান, ইরান, মালয়েশিয়া ও আলজেরিয়ায় সচরাচর দেখতে পাওয়া যায়।
ইংরেজি অভিধানে একে মুসলিমাইজেশন বা মুসলিমায়ন (মুসলমানীকরণ) বলেও বিবেচনা করা হয়।

ইতিহাস

আরবায়ন বা আরবীকরণ 

আরবীকরণ বলতে কোনো একটি অনারব অঞ্চলে ক্রমবর্ধমান আরবীয় সাংস্কৃতিক প্রভাব বিস্তার করাকে বুঝায়। যার ফলে ঐ অঞ্চলের বাসিন্দারা একসময় আরবি ভাষায় কথা বলে এবং/অথবা আরবি সংস্কৃতি ধারণ করে। নিজেদের বিজিত অঞ্চলে আরবীয় খ্রিস্টান ও আরবি-ভাষী ইহুদিদের বিরোধিতায় আরবি ভাষা ও সংস্কৃতি ছড়িয়ে দেওয়া ছিল সপ্তম শতাব্দীতে আরবীয় মুসলিমদের বিজয়গুলির মধ্যে সবচেয়ে গুরুত্বপূর্ণ অর্জন। ফলস্বরূপ আরবীয় জাতির কিছু আদিম উপাদান বিজিত সভ্যতার উপাদানের সাথে নানা রূপ ও ডিগ্রিতে সদৃশ্য হয়ে যায় এবং সামগ্রিকভাবে আরবীয়র বিপরীতে আরব বলে পরিচিত হয়।
এখানে স্মরণীয়, আরবী-করণ আর ইসলামী-করণ একই বিষয় নয়। ইসলামীকরণ হলো- মাতৃভাষাকে অক্ষুণ্ণ রেখে সুস্থ সাংস্কৃতিক চর্চা; সাথে নিজ সত্তার পরিচিতি খুঁজে পাওয়া, যেমন- কোথায় ছিলাম. কোথায় আছি. কোথায় যাব ইত্যাদি প্রশ্নের উত্তর খুঁজা ইসলামীকরণের উদ্দেশ্য।

আরও দেখুন 
 আল-ওয়ালা ওয়াল-বারা
 আমর বিল-মারুফ ওয়া নাহি আনিল মুনকার
 মুনাফিক

তথ্যসূত্র 

ইসলামে ধর্মান্তর
ইসলামবাদ
ইসলামিকরণ
আলাদিন (২০১৯-এর চলচ্চিত্র)

আলাদিন হচ্ছে ২০১৯ সালে মুক্তিপ্রাপ্ত একটি সঙ্গীতধর্মী কাল্পনিক চলচ্চিত্র। চলচ্চিত্রটি পরিচালনা করেছেন গাই রিচি, যিনি জন অগাস্টের সঙ্গে যৌথভাবে চলচ্চিত্রটির চিত্রনাট্য রচনা করেছেন। এটি ওয়াল্ট ডিজনি পিকচার্সের প্রযোজনায় ১৯৯২ সালের একই নামের চলচ্চিত্রের ওপর ভিত্তি করে নির্মিত। চলচ্চিত্রটিতে অভিনয় করেছেন উইল স্মিথ, মীনা মাসুদ, নাওমি স্কট, মারওয়ান কেনজারি, নাভিদ নেঘাবান, নাসিম পেদরাদ এবং বিলি ম্যাগনুসেন। চলচ্চিত্রটি রাস্তায় বসবাসকারী একজন বালক আলাদিনকে নিয়ে কেন্দ্রিত। যিনি রাজকুমারী জেসমিনের প্রেমে পড়েন, জিনি নামক এক ইচ্ছাপূরণকারী দৈত্যের সাথে বন্ধুত্ব করেন এবং ষড়যন্ত্রকারী জাফরের হাত থেকে রাজ্যকে রক্ষা করেন।

২০১৬ সালের অক্টোবরে ডিজনি ঘোষণা করে যে, গাই রিচি আলাদিন চলচ্চিত্রের পুনঃনির্মাণ করবেন। ২০১৭ সালের জুলাইয়ে দৈত্য চরিত্রে অভিনয় করা স্মিথ দৃশ্যধারণে সর্বপ্রথম যোগদান করেন এবং এরপরের মাসে দুই কেন্দ্রীয় চরিত্রে অভিনয়ের জন্য মাসুদ ও স্কটকে নিশ্চিত করা হয়। ইংল্যান্ডের লংক্রস স্টুডিওজে এর মূল দৃশ্যধারণ শুরু হয় ঐ বছরের সেপ্টেম্বরে, এছাড়াও ২০১৮ সালের জানুয়ারির পূর্ব পর্যন্ত জর্ডানের ওয়াদি রাম মরুভূমিতেও দৃশ্যধারণ করা হয়েছিল।

তথ্যসূত্র

বহিঃসংযোগ 

 
 

২০১৯-এর চলচ্চিত্র
ইংরেজি ভাষার চলচ্চিত্র
২০১০-এর দশকের রোমাঞ্চকর চলচ্চিত্র
২০১০-এর দশকের সঙ্গীতধর্মী চলচ্চিত্র
২০১০-এর দশকের প্রণয়ধর্মী হাস্যরসাত্মক চলচ্চিত্র
মার্কিন চলচ্চিত্র
মার্কিন ফ্যান্টাসি চলচ্চিত্র
মার্কিন সঙ্গীতধর্মী চলচ্চিত্র
মার্কিন প্রণয়ধর্মী হাস্যরসাত্মক চলচ্চিত্র
জর্ডানে ধারণকৃত চলচ্চিত্র
লন্ডনে ধারণকৃত চলচ্চিত্র
আইম্যাক্স চলচ্চিত্র
ওয়াল্ট ডিজনি পিকচার্স চলচ্চিত্র
এশিয়ার পটভূমিতে চলচ্চিত্র
মার্কিন আসন্ন বয়সের চলচ্চিত্র
৪ডিএক্স চলচ্চিত্র
রকপাখি
২০১৯-এর হাস্যরসাত্মক চলচ্চিত্র
মার্কিন সঙ্গীতধর্মী হাস্যরসাত্মক চলচ্চিত্র
মার্কিন প্রণয়ধর্মী সঙ্গীতধর্মী চলচ্চিত্র
২০১০-এর দশকের ইংরেজি ভাষার চলচ্চিত্র
মার্কিন চলচ্চিত্রের পুনর্নির্মাণ
মধ্যযুগের পটভূমিতে নির্মিত চলচ্চিত্র
২০১০-এর দশকের মার্কিন চলচ্চিত্র
২০১৯-এর ত্রিমাত্রিক চলচ্চিত্র
নাচিন্দা রেলওয়ে স্টেশন

নাচিন্দা রেলওয়ে স্টেশন হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি নাচিন্দা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৪২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৭৫ কি.মি. দূরে স্টেশনটি অবস্থিত।

ইতিহাস
নাচিন্দা রেলওয়ে স্টেশনটি পশ্চিমবঙ্গের কন্টাই নন্দকুমার রোড, নাচিন্দা তে অবস্থিত। স্টেশন কোড হল (এনসিএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি হেঁড়িয়া, কাঁথি এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

তথ্যসূত্র

বহিঃসংযোগ

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিগ টু-হার্টেড রিভার

"বিগ টু-হার্টেড রিভার" হল মার্কিন কথাসাহিত্যিক আর্নেস্ট হেমিংওয়ে রচিত দুই-খণ্ডের ছোটগল্প। এটি ১৯২৫ সালে  বনি অ্যান্ড লিভরাইট কর্তৃক হেমিংওয়ের ছোটগল্প সংকলন ইন আওয়ার টাইম-এ প্রকাশিত হয়। এটি হেমিংওয়ের অর্ধ-আত্মজীবনীমূলক চরিত্র নিক অ্যাডামসকে কেন্দ্র করে রচিত, যাতে মাত্র তিনবার তার কণ্ঠ শোনা যায়। গল্পে যুদ্ধের বীভৎস রূপ ও প্রকৃতির শুশ্রূষা ও পুনঃপ্রজননের ক্ষমতা চিত্রিত হয়েছে। প্রকাশের পর সমালোচকেরা হেমিংওয়ের বিরল লেখনীর ধরনের প্রশংসা করেন এবং এটি হেমিংওয়ের রচনাবলির উল্লেখযোগ্য কাজ হয়ে ওঠে।

"বিগ টু-হার্টেড রিভার" হেমিংওয়ের শুরুর দিকের কাজ, যাতে তার লেখনীর আইসবার্গ তত্ত্ব ব্যবহৃত হয়েছে। এটি খুবই অল্প বর্ণনায় ও বিস্তৃত ভাব সংবলিত রচনা। হেমিংওয়ে পল সেজানের চিত্রকর্মের দৃশ্যমান অভিনব আবিষ্কার দ্বারা প্রভাবিত হন এবং এই চিত্রশিল্পীর মূল চিত্রে অধিক দৃষ্টি রেখে পটভূমিতে কম দৃষ্টি দেওয়ার ধারণাকে তার গল্পে উপস্থাপনের জন্য গ্রহণ করেন। এই গল্পে মাছ ধরার অল্প বর্ণনা গভীরতার সাথে তুলে ধরা হয়েছে, অন্যদিকে পারিপার্শ্বিক অবস্থায় কম গুরুত্ব দেওয়া হয়েছে।

তথ্যসূত্র

বহিঃসংযোগ

১৯২৫-এর ছোটগল্প
আর্নেস্ট হেমিংওয়ের ছোটগল্প
মার্কিন ছোটগল্প
আধুনিকতাবাদী ছোটগল্প
ওদ্রে আজুলে

ওদ্রে আজুলে (, জন্ম: ৪ঠা আগস্ট ১৯৭২) একজন ফরাসি সরকারি কর্মকর্তা এবং রাজনীতিবিদ। তিনি ২০১৬ সাল থেকে ২০১৭ সাল পর্যন্ত ফ্রান্সের সংস্কৃতি মন্ত্রী হিসাবে কাজ করেন। তিনি ২০১৭ সাল থেকে জাতিসংঘ শিক্ষা, বিজ্ঞান ও সংস্কৃতি সংস্থার (ইউনেস্কো) মহাপরিচালক হিসেবে কাজ করছেন। সংস্থাটির ইতিহাসে তিনি এই পদে নির্বাচিত দ্বিতীয় নারী। ২০২১ সালে তিনি একই পদের দ্বিতীয়বারের মতো নির্বাচিত হন।

তথ্যসূত্র

বহিঃসংযোগ 

ইউনেস্কো মহাসচিব
১৯৭২-এ জন্ম
জীবিত ব্যক্তি
ফ্রান্সের নারী মন্ত্রী

en:Audrey Azoulay
সেভেন সেগমেন্ট ডিসপ্লে

সেভেন সেগমেন্ট ডিসপ্লে, বা সেভেন সেগমেন্ট নির্দেশক হলো ইলেকট্রনিক ডিসপ্লে ডিভাইসের একটি রূপ, যা দশমিক সংখ্যা প্রদর্শন করে। ডিজিটাল ঘড়ি, ইলেকট্রনিক মিটার, সাধারণ ক্যালকুলেটর এবং অন্যান্য ইলেকট্রনিক যন্ত্রে সংখ্যাসূচক তথ্য প্রদর্শনে সেভেন সেগমেন্ট ডিসপ্লে ব্যাপকভাবে ব্যবহৃত হয়।

ধারণা এবং বাস্তব গঠন

পিন আউট

ইতিহাস
১৯০৩ সালের প্রথম দিকের পেটেন্টের মধ্যে সেভেন সেগমেন্ট চিত্রের উপস্থাপনা পাওয়া যায় (ইউ.এস. পেটেন্ট ১১,২৬,৬৪১),  যখন কার্ল কিনসলি (Carl Kinsley) টেলিগ্রাফের মাধ্যমে অক্ষর ও সংখ্যা প্রেরণের একটি পদ্ধতি আবিষ্কার করেন এবং সেগুলি ভাগ ভাগ আকারে ফিতায় মুদ্রণ করেন। ১৯০৮ সালে এফ.ডব্লিউ. উড একটি এইট সেগমেন্ট ডিসপ্লে আবিষ্কার করেন, যেটি বাঁকা রেখা ব্যবহার করে 4 সংখ্যাটি প্রদর্শন করতো (ইউ.এস. পেটেন্ট ৯,৭৪,৯৪৩)।  ১৯১০ সালে পাওয়ার প্লান্টের বয়লার কক্ষের সিগনাল প্যানেলের সেভেন সেগমেন্ট ডিসপ্লে আলোকিত করার জন্য বাতি (Incandescent Bulb) ব্যবহৃত হয়েছিল।

তথ্যসূত্র

ইলেকট্রনিক্স
প্রদর্শন প্রযুক্তি
গ্রেইস ক্যাসেডি

গ্রেইস ক্যাসেডি (জন্ম ২৪ মার্চ ১৯৯৩) একজন ব্রিটিশ অভিনেত্রী। তিনি টুমরোল্যান্ড চলচ্চিত্রে এ্যাথিনা চরিত্রে অভিনয় করা রাফেই ক্যাসেডির বড় বোন। শিশুশিল্পী হিসেবে তার শুরু বিবিসি ওয়ান এর নাটক দ্য চেজ (২০০৬-২০০৭),, সিবিবিসি’র সিরিজ গ্রান্জ হিল (২০০৭-২০০৮), এবং আইটিভি’র সোপ অপেরা এমারডেল (২০০৯–২০১২) এ অভিনয়ের মাধ্যমে।

পেশাজীবন
এখন পর্যন্ত তার সবচেয়ে উল্লেখযোগ্য কাজ হলো বিবিসির গ্রান্জ হিলে র‍্যাচেল টাওয়ার্স চরিত্রে অভিনয়। বিগত বছরগুলোতে তিনি দ্য স্ট্রিট, দ্য চেজ এবং মেরিয়ান এগেইনসহ বেশকিছু টিভি ধারাবাহিকে গৌণ ভূমিকায় অভিনয় করেছেন। এছাড়াও ক্যাসেডি ক্যাজুয়ালটি ১৯০৯-এ অতিথি শিল্পী হিসেবে এবং ড্রামা সিরিজ ক্যাজুয়ালটিতে তার ভাই মোসি ক্যাসিডির সাথে স্বল্প সময়ের জন্য অভিনয় করেন, যা ছিল তার ভাইয়ের টিভিতে প্রথম অভিনয়।

ক্যাসেডি এমারডেল-এ ২০০৯ সালের প্রারম্ভে অংশগ্রহণ করেন। ২০১২ সালের ২৮ এপ্রিল, তিনি এমারডেল থেকে বেরিয়ে যাওয়ার ঘোষণা দেন।

চলচ্চিত্র

চলচ্চিত্র

টেলিভিশন

তথ্যসূত্র

বহিঃসংযোগ
 
 Grace Cassidy Online
জীবিত ব্যক্তি
১৯৯৩-এ জন্ম
২১শ শতাব্দীর ইংরেজ অভিনেত্রী
রয়্যাল একাডেমি অব ড্রামাটিক আর্টের প্রাক্তন শিক্ষার্থী
ব্রিটিশ টেলিভিশন অভিনেত্রী
ইংরেজ সোপ অপেরা অভিনেত্রী
তানহা তাসনিয়া

তানহা তাসনিয়া ইসলাম হলেন একজন বাংলাদেশী অভিনেত্রী ও মডেল।

কর্মজীবন
তানহা অভিনীত প্রথম চলচ্চিত্র ভোলা তো যায় না তারে ২০১৬ সালে প্রেক্ষাগৃহে মুক্তি পায়। চলচ্চিত্রটিতে তিনি নিরবের বিপরীতে অভিনয় করেন। ২০১৬ সালে তার অভিনীত আরেকটি চলচ্চিত্র ধূমকেতু মুক্তি পায়। চলচ্চিত্রটিতে তিনি শাকিব খানের বিপরীতে অভিনয় করেন। ২০১৮ সালে তানহা তাসনিয়া অভিনীত চলচ্চিত্র ভালো থেকো মুক্তি পায়।  চলচ্চিত্রটিতে তিনি অভিনয় করেছিলেন আরেফিন শুভ ও আসিফ ইমরোজর বিপরীতে। বড়পর্দার পাশাপাশি ছোটপর্দাতেও অভিনয় করেছেন তিনি।

অভিনয় ছাড়াও তিনি বঙ্গজ বিস্কুট, সুরেশ খাঁটি সরিষার তেল, প্রাণ স্টিক বিস্কুট, এলিট স্পট ক্রিম, শাপলা থ্রি পিস, আরএফএল র‍্যাক ও ভাসাভি ফ্যাশন হাউজের বিজ্ঞাপনে কাজ করেছেন। একটি গল্প ছিল ও তুমি নামে কেউ নেই গানের মিউজিক ভিডিওতে মডেল হয়েছেন তিনি।

চলচ্চিত্র তালিকা

উল্লেখযোগ্য টিভি নাটক
 গল্পগুলো সিনেমার
 কখনো অজান্তে

মিউজিক ভিডিওতে উপস্থিতি
 একটি গল্প ছিল
 তুমি নামে কেউ নেই

টিভি বিজ্ঞাপন
 বঙ্গজ বিস্কুট
 সুরেশ খাঁটি সরিষার তেল
 প্রাণ স্টিক বিস্কুট
 এলিট স্পট ক্রিম
 শাপলা থ্রি পিস
 আরএফএল র‍্যাক 
 ভাসাভি ফ্যাশন হাউজ

তথ্যসূত্র

জীবিত ব্যক্তি
বাঙালি অভিনেত্রী
২১শ শতাব্দীর বাংলাদেশী অভিনেত্রী
বাংলা চলচ্চিত্র অভিনেত্রী
বাংলাদেশী চলচ্চিত্র অভিনেত্রী
বাংলাদেশী নাট্য অভিনেত্রী
বাংলাদেশী টেলিভিশন অভিনেত্রী
বাংলাদেশী নারী মডেল
কাঁথি রেলওয়ে স্টেশন

কাঁথি রেলওয়ে স্টেশন হল তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি কাঁথি এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৫২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৮৫ কি.মি. দূরে স্টেশনটি অবস্থিত।

ইতিহাস 
কাঁথি রেলওয়ে স্টেশনটি পশ্চিমবঙ্গের কাঁথি শহরের কাঁথি বাইপাস রোডয়ে অবস্থিত। স্টেশনটির কোড হল কেএটিআই। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি নাচিন্দা, শীতলপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

তথ্যসূত্র

বহিঃসংযোগ 

পূর্ব মেদিনীপুর জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
তাসলিম

তাসলিম (   ) মুসলিম নামজের ( ছালাত ) অংশ।  তাসলিমের মাধ্যমে নামাজ শেষ হয়। এটি মূলত একটি প্রার্থনা যা মুসলমানগণ পরস্পর দেখা হলে বিনিময় করে থাকে। ডানে বায়ে দুই বার তাসলিম পাঠ করে মুসলমান গণ নামাজ শেষ করেন। একে সালাম ফেরানোও বলা হয়। তাসলিমের দোয়া হচ্ছে,  আসসালামু আলাইকুম ওয়া রহমাতুল্লাহ যার অর্থ আপনার উপর আল্লাহর সালাম (প্রশান্তি)  এবং রহমত (দয়া) বর্ষিত হোক।

আরও দেখুন 

 সালাহ

তথ্যসূত্র 

নামাজের পরিভাষা
নামাজ
ব্ল্যাক ডোয়ার্ফ (কমিক্স)

ব্ল্যাক ডোয়ার্ফ হলো একটি কাল্পনিক অতিমানবীয় খলনায়ক, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হন। চরিত্রটি ব্ল্যাক অর্ডার (একটি বিনগ্রহীদের দল যা থ্যানোসের জন্য কাজ করে)-এর একজন প্রখ্যাত সদস্য।

ব্ল্যাক ডোয়ার্ফ কাল অবসিডিয়ান হিসেবে মার্ভেল সিনেম্যাটিক ইউনিভার্স চলচ্চিত্র অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ চিলড্রেন অফ থ্যানোস-এর মধ্যে একজন হিসেবে আবির্ভূত হয়, যেখানে চরিত্রটির ভূমিকায় টেরি নটারি অভিনয় করেছেন।

তথ্যসূত্র

বহিঃসংযোগ
 মার্ভেল উইকি-তে ব্ল্যাক ডোয়ার্ফ
 কমিক ভাইন-এ ব্ল্যাক ডোয়ার্ফ
 
চলচ্চিত্রে পুরুষ চরিত্র
জিম ক্রো আইন

জিম ক্রো আইন () মার্কিন যুক্তরাষ্ট্রের বর্ণগত বিচ্ছিন্নতাবাদী আইন। ১৮৭৬ ​​থেকে ১৯৬৪ সালে এই আইন যুক্তরাষ্ট্রের বিভিন্ন রাজ্যে জারি ছিল।  "জিম ক্রো আইন" আফ্রিকান আমেরিকানদের পৃথকীকরণ এবং বৈষম্য সৃষ্টিতে সুনির্দিষ্ট আইনি ভিত্তি প্রতিষ্ঠা করেছিল।  আইনটি প্রথম গৃহযুদ্ধ এবং গৃহযুদ্ধ পরবর্তীকালীন পুনর্গঠনের সময়ে কার্যকর হয় যা বিংশ শতাব্দীর মধ্যভাগ পর্যন্ত এটি কার্যকর ছিল। সব পাবলিক ভবন কৃষ্ণাঙ্গ এবং শ্বেতাঙ্গ সাপেক্ষে বিভক্ত ছিল।  "জিম ক্রো" একজন কৃষ্ণাঙ্গ ব্যক্তির জন্য বর্ণবাদী শব্দ হিসেবে ধরা হত। এই বিচ্ছিন্নতা/বিভক্তি সশস্ত্র বাহিনী, স্কুল, রেস্টুরেন্ট, বাস এবং কাউচগুলিতেও কার্যকর ছিল।"ন্যাশনাল অ্যাসোসিয়েশন ফর অ্যাডভান্সমেন্ট ফর কালারাড পিপল" ১৯০৯ সালে প্রতিষ্ঠার পর বর্ণবাদী জিম ক্রো আইনের বিরুদ্ধে প্রাতিষ্ঠানিক লড়াই এর সূচনা হয়। ১৯৫৪ সালে মার্কিন সুপ্রিম কোর্ট রায় দেয় যে রাষ্ট্র পরিচালিত স্কুলগুলিতে এই ধরনের পৃথকীকরণ মার্কিন সংবিধানবিরোধী । সিদ্ধান্তটি ব্রাউন ভি বোর্ড অফ এডুকেশন নামে পরিচিত। অন্যান্য জিম ক্রো আইন ১৯৬৪ সালের নাগরিক অধিকার আইন এবং ১৯৬৫ সালের ভোটিং রাইটস অ্যাক্ট দ্বারা বিলুপ্ত হয়।

উৎপত্তি 
জানুয়ারি ১৮৬৫ সালে সংবিধানের ১৩ তম সংশোধনীতে দাস প্রথা বিলুপ্ত করার প্রস্তাবনা হয়।  গৃহযুদ্ধ পরবর্তীকালীন (১৮৬৫-১৮৭৭) সময়ে আফ্রিকান-আমেরিকানদের মৌলিক অধিকার কেন্দ্রীয় আইনের মাধ্যমে সংরক্ষিত ছিল। ১৮৭০ এর দিকে দক্ষিণে ডেমোক্রেটরা ক্ষমতা পাওয়া শুরু করল নির্বাচনী কারচুপি ও সন্ত্রাসী কার্যক্রম এবং বিরোধী দল দমনের মাধ্যমে। রাজ্যগুলো ভোটার নিবন্ধন ও নির্বাচনী আইন কড়া করা শুরু করল যার ফলে বেশিরভাগ কৃষ্ণাঙ্গ এবং অনেক শ্বেতাঙ্গ গরিবদের রাজনৈতিক অংশগ্রহণ কমতে শুরু করল। সংস্কৃতিতে এসব বৈষম্যমূলক আইনের বিরুদ্ধে প্রাতিষ্ঠানিক সুযোগ কৃষ্ণাঙ্গদের ছিল না।

তথ্যসূত্র

১৮৭০-এর দশকে মার্কিন যুক্তরাষ্ট্রে প্রতিষ্ঠিত
১৯৬০-এর দশকে মার্কিন যুক্তরাষ্ট্রে বিলুপ্ত
আফ্রিকান-মার্কিন ইতিহাস
মার্কিন যুক্তরাষ্ট্রে কালো বিরোধী বর্ণবাদ
ঋণের বন্ধন
মার্কিন যুক্তরাষ্ট্রে বৈষম্য
আফ্রিকান-আমেরিকান নাগরিক অধিকারের ইতিহাস
মার্কিন যুক্তরাষ্ট্রে জাতিগত বিচ্ছিন্নতার ইতিহাস
জিম ক্রো
মার্কিন যুক্তরাষ্ট্রের আইনি ইতিহাস
স্থানীয় মার্কিন ইতিহাস
মার্কিন যুক্তরাষ্ট্রের রাজনীতি ও বর্ণ
মার্কিন যুক্তরাষ্ট্রের বর্ণ ও আইন
মার্কিন যুক্তরাষ্ট্রের বর্ণ আইন
মার্কিন যুক্তরাষ্ট্রের রাজনৈতিক পরিভাষা
পুনর্গঠনের যুগ
বাতিল মার্কিন যুক্তরাষ্ট্রের আইন
মার্কিন যুক্তরাষ্ট্রে সাদা আধিপত্য
নবরাত্রি

নবরাত্রি (,  নয় রাত) হলো নয়টি রাত  (এবং দশ দিন) ব্যাপী হিন্দু উৎসব যা দেবী দুর্গাকে উৎসর্গ করে পালন করা হয় এবং এটি প্রত্যেক বছরের শরৎকালে উৎযাপিত হয়। উৎসবটিকে নভরাত্রি, নঔরাত্রি, নবরাহত্রি, নবরাতাম, বা নঔরাতাম হিসেবেও বানান করা হয়।

দুর্গার নয়টি রূপ
দুর্গা এবং অসুর মহিষাসুরের মধ্যে অসুরবিনাশের বিজয় উদযাপনের জন্য যে বিশিষ্ট যুদ্ধ হয়েছিল তার সাথে এই উৎসব জড়িত। এটি কেবল ভাল বনাম মন্দের একটি সাধারণ গল্প নয়, তবে প্রতীকবাদ এবং নৈতিক শিক্ষার স্তরে ভরা। এই নয়টি দিন শুধুমাত্র দুর্গা এবং তার নয়টি অবতার – নবদুর্গার জন্য উৎসর্গীকৃত।দেবীপুরাণ পাঠের একটি উপধারা এবং দেবী পার্বতীর জীবনের একটি প্রধান বিষয়ের প্রতিনিধি দেবীকাবচ থেকে নবদুর্গার নির্দিষ্ট রূপগুলি নেওয়া হয়েছে। প্রতিটি দিন দেবীর একটি অবতারের সাথে যুক্ত:

১ম দিন – শৈলপুত্রী
প্রতিপদ, প্রথম দিন হিসাবেও পরিচিত। পার্বতীর অবতার শৈলপুত্রী ("পর্বতের কন্যা") রূপের সাথে যুক্ত।

২য় দিন – ব্রহ্মচারিণী

৩য় দিন – চন্দ্রঘণ্টা

৪র্থ দিন – কুষ্মাণ্ডা

৫ম দিন – স্কন্দমাতা

৬ষ্ঠ দিন – কাত্যায়নী

৭ম দিন – কালরাত্রি

৮ম দিন – মহাগৌরী

৯ম দিন – সিদ্ধিদাত্রী

১০ম দিন – দশহরা বা বিজয়াদশমী

তথ্যসূত্র

গ্রন্থপঞ্জি

 

 
 
 

 

 
 

 

ভারতের উৎসব
হিন্দু উৎসব
ভারতের হিন্দু উৎসব
নেপালের উৎসব
গুজরাতি সংস্কৃতি
সেপ্টেম্বর উদ্‌যাপন
অক্টোবর উদ্‌যাপন
পটিং মিক্স

পটিং মিক্স হল গাছের পুষ্টি সরবরাহ এবং বিভিন্ন রোগ যাতে না হয় আর আগাছামুক্ত বৃদ্ধির জন্য ব্যবহৃত একটি মিডিয়া। শব্দটির প্রথম লিপিবদ্ধ ব্যবহার ১৮৬১ সালে "মার্কিন এগ্রিকালচারিস্ট"-এর একটি সংখ্যা থেকে এসেছে।

ছাদবাগানের জন্যে পটিং মিক্স উপযুক একটি মিডিয়া। এটি প্রথম উদ্ভাবন করেন জেমস কুডলি ও তার দল। পরে এটির সুফলতা জনপ্রিয়তা বাড়ে। পটিং মিক্স হিসেবে পিট মস, কোকোপিট বা কোকোডাস্ট, পারলাইট, ভার্মিকুলাইট, ঝামা ইট এসবই মূলত ব্যবহৃত হয়। পটিং মিক্স গাছের বৃদ্ধি নিশ্চিত করে ও পানি নিষ্কাশনে সুব্যবস্থা থাকায় মরে যাওয়ার ভয় থাকে না।

পটিং মিক্সের ব্যবহার

 খুব দ্রুত চারা বৃদ্ধিতে সহায়ক।
 খরচ তুলনামূলক কম প্রয়োজন হয়।
 গাছের জন্যে সম্পূর্ণ নিরাপদ।
 ছাদের মাটি ব্যবহার করা যেমন ব্যয়বহুল, তেমনি অনেক ওজন বৃদ্ধি করে। অন্যদিকে  পটিং মিক্স নিজেই হালকা, তাই এটি ছাদে প্রয়োগ করা খুবই সহজ।
 পটিং মিক্স বেশ দীর্ঘস্থায়ী ও অনেকদিন পর্যন্ত পুষ্টি সরবরাহ করতে সহায়ক।
 রোগ সংক্রমণ কম ঘটায়।

পটিং মিক্সের উপাদান

 কোকোডাস্ট
 পার্লাইট
 ভার্মিকম্পোস্ট

তথ্যসূত্র

মাটির উন্নতিসাধন
বাগান সহায়ক
মাটি
বাগান দানি
মৃত্তিকা
অ্যান্টার্কটিকা (উপন্যাস)

অ্যান্টার্কটিকা (ইংরেজি: Antarctica) হল মার্কিন লেখক কিম স্ট্যানলি রবিনসনের লেখা একটি কল্পবিজ্ঞান উপন্যাস। বইটি প্রকাশিত হয় ১৯৯৭ সালে। এই উপন্যাসে অ্যান্টার্কটিকার একটি রিসার্চ স্টেশনে বসবাসকারী ও সেই সব স্টেশনে আগত বিভিন্ন ধরনের চরিত্রের সমাবেশ ঘটেছে। রবিনসনের উপন্যাসে বৈজ্ঞানিক প্রক্রিয়া ও পরিবেশ রক্ষার গুরুত্বের মতো যে বিষয়গুলি সচরাচর দেখা যায়, এই উপন্যাসেও সেগুলি সংযোজিত হয়েছে।

কাহিনি-সারাংশ 
এই কাহিনির অধিকাংশ অংশেরই কেন্দ্র ম্যাকমার্ডো স্টেশন। এটি অ্যান্টার্কটিকার বৃহত্তম জনবসতি এবং মার্কিন যুক্তরাষ্ট্রের একটি বৈজ্ঞানিক গবেষণা কেন্দ্র হিসেবে পরিচালিত হয়। রবিনসনের উপন্যাসগুলির একটি বৈশিষ্ট্য হল একাধিক প্রধান চরিত্রের সমাবেশ। এই উপন্যাসেও মেরু অঞ্চলের বিভিন্ন ধরনের জীবনযাত্রা শৈলীর বর্ণনা দেওয়ার জন্য একাধিক মুখ্য চরিত্রের অবতারণা করা হয়েছে। এঁদের মধ্যে আছেন এক্স নামে এক আদর্শবাদী যুবক যিনি ম্যাকবার্ডোয় জেনারেল ফিল্ড অ্যাসিস্টেন্টের কাজ করেন; ভ্যাল নামে এক ক্রমশ বিরক্ত হয়ে ওঠা এক ট্রেক গাইড; এবং ওয়াড নর্টন যিনি ক্যালিফোর্নিয়ান সেনেটর ফিল চেসের হয়ে কাজ করেন (ওয়াড ও ফিল চরিত্র দু’টিকে "সায়েন্স ইন দ্য ক্যাপিটাল" ত্রয়ীতেও দেখা গিয়েছে)। ম্যাকমার্ডো ছাড়া এই কাহিনির অন্যতম প্রেক্ষাপটগুলি হল অ্যামান্ডসেন-স্কট দক্ষিণ মেরু স্টেশন, শেকলটন হিমবাহ, ম্যাকমার্ডো শুষ্ক উপত্যকা ও রবার্টস ম্যাসিফের কাছে একটি দক্ষিণ আমেরিকান ড্রিলিং প্ল্যাটফর্ম।

বিষয়বস্তু 
অ্যান্টার্কটিকা উপন্যাসে এমন কিছু ধারণা অন্তর্ভুক্ত হয়েছে, যেগুলির প্রয়োগ রবিনসন অন্যত্রও করেছিলেন। উদাহরণস্বরূপ বলা যায়, মার্স ত্রয়ী উপন্যাসে বিশেষ গুরুত্ব আরোপ করা হয়েছে পরিবেশবান্ধব জীবনযাপন ও প্রতিকূল পরিবেশে টিকে থাকার মতো বিষয়গুলিকে। এই উপন্যাসে অ্যান্টার্কটিকার গুরুত্ব "বিজ্ঞানের মহাদেশ" হিসেবে, একটি পরিচ্ছন্ন পরিবেশ সৃষ্টির তাগিদ তার মধ্যে নেই। আরেকটি গুরুত্ব হল ওই রকম একটি প্রান্তিক এলাকায় বসবাসকারী কর্মীদের ভরণপোষণের উৎস। এছাড়া যে বিষয়গুলি এই উপন্যাস ও রবিনসনের অন্য উপন্যাসগুলিতেও দেখা যায় সেগুলি হল পর্বতারোহণ, শারীরিক কসরৎ, বৈজ্ঞানিক প্রক্রিয়া ও আদর্শবাদ, প্রাকৃতিক সম্পদের অপব্যবহার এবং সমবায়মূলক ও নৈরাজ্যতন্ত্রী সামাজিক ব্যবস্থার পত্তন।

১৯৯৫ সালে রবিনসন ন্যাশানাল সায়েন্স ফাউন্ডেশনের অ্যান্টার্কটিক আর্টিস্টস অ্যান্ড রাইটার্স প্রোগ্রামে অংশ নিয়ে কিছু কাল অ্যান্টার্কটিকায় অবস্থান করেন এবং ১৯৯৮ সালে একটি লোকাস পুরস্কারের জন্য মনোনীত হন। এই ঘটনা অ্যান্টার্কটিক উপন্যাস রচনার ক্ষেত্রে রবিনসনের উপর বিশেষ প্রভাব ফেলেছিল। পুঙ্খানুপুঙ্খ গবেষণার পর লিখিত এই উপন্যাসটি সাধারণভাবে যথাযথ। তবে কোনও কোনও সমালোচকের মতে উপন্যাসে অত্যধিক বিস্তারিতভাবে প্রযুক্তিগত ও ঐতিহাসিক তথ্যের সমাবেশ এটির গতি হ্রাস করেছে।

তথ্যসূত্র

বহিঃসংযোগ 
 Audio Review at দ্য সায়েন্স ফিকশন বুক রিভিউ পোডকাস্ট (ইংরেজি)
 সমালোচনা  - সিএনএন

১৯৯৭-এর মার্কিন উপন্যাস
অ্যান্টার্কটিকার প্রেক্ষাপটে রচিত উপন্যাস
কথাসাহিত্যে পরিবেশ-সন্ত্রাসবাদ
কিম স্ট্যানলি রবিনসনের উপন্যাস